CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42303)
  + [Valencià](/va/acuerdo/42575)






Selector de idioma

Leer

* [Español](/es/acuerdo/42801)
* [Valencià](/va/acuerdo/42225)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

Data d'aprovació
:   19/09/2023

Data de publicació
:   20/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42732)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42132)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42052)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT&url=https://www.boua.ua.es/va/acuerdo/42629)

**Títol:** CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 19 de setembre de 2023

CONVOCATÒRIA D'AJUDES ECONÒMIQUES D'EMERGÈNCIA DE LA UNIVERSITAT D'ALACANT

1.    Objecte de la convocatòria i procediment de concessió

La Universitat d'Alacant, a través del Vicerectorat d'Estudiants i Ocupabilitat, convoca Ajudes Econòmiques d'Emergència amb l'objectiu de fer front a la difícil situació econòmica de l'estudiantat a conseqüència de situacions sobrevingudes que condicionen la continuïtat en els estudis.

Atenent criteris de transparència i informació pública, aquestes ajudes es resoldran al llarg de curs acadèmic 2023-2024 d'acord amb les sol·licituds rebudes i a la disponibilitat pressupostària.

Les ajudes econòmiques d'emergència tenen caràcter finalista, i s'han de destinar únicament a l'objecte per al qual hagen sigut concedides. A més, tenen caràcter subsidiari i, si escau, complementari a altres tipus de recursos i prestacions socials de contingut econòmic.

Aquestes ajudes es poden compatibilitzar amb la Beca Ministeri d'Educació i Formació Professional en concepte de quantia variable i la Beca Salari de la Conselleria d'Innovació, Universitats, Ciència i Societat Digital, sempre que no s'haja fet l'abonament d'aquestes beques en el curs acadèmic. En el cas de ser beneficiari de la Beca Salari s'estableix un període de mancança des de l'inici del cobrament de la beca fins al gener del nou any natural.

Les ajudes econòmiques d'emergència podran sol·licitar-se per als conceptes següents:

·         Menú de menjador de migdia per als dies lectius.

·         Ajuda per a transport universitari, tant urbà com interurbà, per a l'assistència a classe i/o exàmens.

·         Material per a l'estudi: papereria, impressions, fotocòpies, llibres i ajuda per a la connexió wifi per al període lectiu.

·         Ajuda per a allotjament en període lectiu.

·         Préstec de material tecnològic per al seguiment de la docència.

·         D'altres, per a ajudes excepcionals que no estiguen recollides en les anteriors modalitats i amb el mateix objectiu

2.    Requisits de les persones beneficiàries

Perquè la persona sol·licitant puga accedir a aquestes ajudes haurà de complir els requisits següents:

2.1. Requisits generals

·         La persona sol·licitant haurà de ser espanyol o espanyola o tenir la nacionalitat d'un Estat membre de la Unió Europea. En el supòsit d'estudiants no comunitaris, hauran de tenir Permís de Residència en vigor o haver iniciat els tràmits de sol·licitud. No obstant això, si no es complira el requisit anterior, la Comissió podrà valorar-ne la situació i temporalment proporcionar ajuda en menú de menjador.

·         Presentar la sol·licitud d'acord amb el procediment establit en aquesta convocatòria.

·         En el cas d'haver rebut ajudes econòmiques d'emergència anteriorment, haurà d'haver justificat degudament, en manera i termini, l'ús adequat d'aquestes.

2.2. Requisits acadèmics

·         Estar cursant estudis en la Universitat d'Alacant, per a l'obtenció d'un títol de grau o màster universitari oficial que habilite o siga condició necessària per a l'exercici d'una professió regulada. En el cas d'estar cursant estudis de màster universitari oficial no habilitant o ser estudiants de Mobilitat, només podran optar a l'ajuda de menú de menjador i durant un curs acadèmic i, en el cas d'estudiants de doctorat, només podran optar a l'ajuda de menú de menjador i durant tres cursos acadèmics.

·         En relació amb els canvis d'estudis, només es preveu un màxim d'un canvi i només per a estudis de grau.

·         Per a estudiants de grau que continuen els estudis universitaris, hauran d'haver superat en el curs immediatament anterior els percentatges següents: 40% dels crèdits matriculats en el cas d'ensenyaments tècnics i ciències (ciències, enginyeria i arquitectura); 50% dels crèdits per al cas d'ensenyaments en Ciències de la Salut; i 60% en la resta d'estudis (Ciències Socials i Jurídiques, Arts i Humanitats). En cas de no complir-se el requisit anterior per circumstàncies excepcionals, s'haurà de justificar documentalment el baix rendiment i es valorarà per la Comissió.

·         No estar en possessió o no reunir els requisits legals per a l'obtenció d'un títol oficial del mateix nivell acadèmic o que habilite per a les mateixes competències professionals per a la que se sol·licita l'ajuda.

2.3. Requisits econòmics

Trobar-se en alguna o algunes d'aquestes situacions:

·         La renda familiar de l'últim exercici econòmic de la persona sol·licitant no supere en un 10% els llindars de renda i patrimoni establits en la convocatòria anual de beques de la Generalitat Valenciana.

·         Si al llarg del curs acadèmic, per circumstàncies sobrevingudes ha vist reduït els ingressos de la unitat familiar, es demostrarà amb els documents que se li sol·liciten, com també amb el model de declaració jurada que apareix en l'annex I.

·         Estar exempt de fer la Declaració de la Renda, i haver aportat la documentació justificativa d'aquesta situació.

·         En cas d'haver sigut beneficiari d'alguna de les beques esmentades en la fonamentació i una vegada hagen sigut cobrades, no es podran optar a aquestes ajudes en el curs acadèmic actual en relació amb la beca del Ministeri d'Educació i Formació Professional o al gener del nou any natural en relació amb la beca Salari.

Tots els requisits detallats anteriorment quedaran subjectes a la valoració tècnica del Centre de Suport a l'Estudiant.

3.    Nombre i dotació de les beques.

La dotació d'aquesta convocatòria es distribuirà entre les persones sol·licitants o beneficiàries en funció de les seues necessitats.

La dotació total de les ajudes ascendeix a un màxim de 46.000 € per al curs acadèmic 2023-2024.

4.    Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir del 11 de setembre de 2023 fins al 31 de maig de 2024 a les 23.59 h.

4.2. Procediment de presentació

Les sol·licituds s'hauran de presentar telemàticament a través d'UACloud, utilitzant l'aplicació Suport Estudiants i seleccionant-hi l'apartat d'Assumptes Socials Acció Social/Ajudes Econòmiques d'Emergència.

La sol·licitud haurà d'anar acompanyada de la documentació següent, que s'ha de pujar a l'aplicació Suport Estudiants d'UACloud, en l'apartat indicat per a aquest efecte.

·         DNI/TIE o targeta de residència en vigor

·         Justificants dels ingressos de la unitat familiar

·         Beques sol·licitades en el curs actual

Dins del procediment de les ajudes, és indispensable la realització de l'entrevista personal amb l'àrea de Treball Social del CAE que valorarà la situació i sol·licitarà la documentació específica necessària.

La no presentació d'aquesta documentació en el termini d'un mes, comptador des de la data en què es va mantenir l'entrevista, donarà lloc a la renúncia de la sol·licitud.

5.    Criteris d'adjudicació

Es faran tantes reunions de la Comissió d'Ajudes d'Emergència com siguen necessàries per a garantir el bon funcionament d'aquestes ajudes, per tant, hi haurà diferents actes durant un mateix curs acadèmic.

L'ajuda és de caràcter puntual, es farà mitjançant un ingrés únic en compte, i s'haurà de consumir durant els 3 mesos següents. Els bons menjador hauran de ser consumits també en el termini de tres mesos des de la seua concessió.

La concessió de les ajudes i l'import d'aquestes es troba vinculat a la disponibilitat pressupostària del moment en el qual es rep cada sol·licitud.

La resolució de les ajudes es durà a terme en el termini màxim de 20 dies hàbils des del lliurament de la documentació requerida en l'entrevista personal.

Una vegada resoltes les sol·licituds, seran notificades a l'estudiantat que l'haja sol·licitat a través de l'aplicació UACloud, mitjançant un correu electrònic automàtic. Aquesta notificació arribarà al seu compte oficial de la Universitat d'Alacant.

La sol·licitud podrà ser denegada, i en aquest cas serà comunicat a l'estudiant que l'haja sol·licitat a través de l'aplicació UACloud, mitjançant un correu electrònic automàtic. Aquesta notificació arribarà al compte oficial de la Universitat d'Alacant.

Els motius de denegació són els següents:

·         No complir amb algun dels requisits establits en el punt 2 d'aquesta convocatòria.

·         No seguir el procediment de sol·licitud descrit en aquesta convocatòria, segons el detallat en el punt 4.

·         No haver justificat en manera i termini les ajudes econòmiques d'emergència rebudes amb anterioritat, segons el que hi ha descrit en el punt 9 d'aquesta convocatòria.

·         La falsedat en algun dels documents o informació aportada al cas.

6.    Òrgan gestor i Comissió de Valoració

6.1. Òrgan gestor

L'òrgan gestor de la convocatòria, Centre de Suport a l'Estudiant (CSE), s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència, Centre de Suport a l'Estudiant contacte: [rui.arqid@ra.ug](mailto:wrc.dussr@qb.sg)

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de Valoració

La Comissió encarregada de la valoració de les sol·licituds serà la d'Ajudes Econòmiques d'Emergència.

La Comissió de Valoració farà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-              Director del Secretariat de Suport a Estudiants i Ocupabilitat

Secretaria:

-               Un tècnic en Treball Social del Centre de Suport al Estudiant.

Vocals:

-              Dos tècnics en Treball Social del Centre de Suport al Estudiant.

Atesa la proposta formulada per la Comissió, la concessió s'acordarà per resolució de la rectora.

7.    Resolució i notificació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/cae/centre-de-suport-a-l-estudiant.html>, que substitueix la notificació a les persones interessades i produeix els mateixos efectes.

8.    Marc legal i pressupostari

La convocatòria d'ajuda, amb referència 2023CT0173, que serveix de base reguladora es troba recollida en la línia de subvenció 2023LS0017 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

La dotació de les ajudes d'un màxim de 46.000 € euros serà sufragada amb càrrec al capítol IV Orgànica 68778J8023 del pressupost assignat al Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació del beneficiari

L'estudiantat sol·licitant haurà de:

·         Facilitar la documentació que se li demane amb la finalitat que el tècnic o la tècnica responsable puga verificar que compleix els requisits que en aquest procediment s'estableix.

·         Justificar, dins del termini per al qual van ser concedides, l'ús correcte d'aquestes, segons el que estableix l'apartat de Justificació d'aquesta convocatòria. La data límit de justificació de l'última acta serà el 6 de setembre de 2024.

·         El cobrament de l'ajuda es farà mitjançant transferència bancària al compte que l'estudiantat indique en la documentació presentada. No es podrà sol·licitar una nova ajuda d'emergència fins a passats tres mesos des de la concessió de l'última ajuda.

·         Tornar el material tecnològic prestat en el moment i lloc que s'indique i en les mateixes condicions que es va prestar. De no ser així, l'estudiant es faria responsable dels possibles danys causats a aquest. En última instància, la devolució d'aquest material tindrà com a termini màxim el 15 de juliol de 2024.

·         En cas que hagen canviat les circumstàncies socioeconòmiques que van motivar la concessió de l'ajuda, sempre s'haurà de comunicar al tècnic de referència.

Cada ajuda haurà de justificar-se en un termini màxim de tres mesos i mig des de la resolució de concessió.

La documentació per a justificar cada concepte d'ajuda és la següent:

·         Menú de menjador de migdia per als dies lectius. S'haurà d'aportar els bons després d'usar-los segellats per la cafeteria corresponent. En el cas de rebre ajudes econòmiques per a alimentació s'hauran de presentar justificants de compres d'aliments i/o productes bàsics.

·         Ajuda per a transport universitari, tant urbà com interurbà, per a l'assistència a classe i/o exàmens:

o   Transport públic urbà. Tiquets dels viatges o recàrrega de bonobus.

o   Servei discrecional (gestionades per associacions estudiantils, ajuntament o empreses de transports). Justificant expedit per l'associació/empresa de transport o transferència bancària amb identificació de l'associació, dades de l'estudiant, període que comprèn, import i data.

o   Transport propi o compartit. Mitjançant justificant de gasolinera amb número de matrícula, import i data. En cas de compartir cotxe s'adjuntarà la justificació de l'import assumit per la persona sol·licitant respecte al total i sobre la base del nombre d'ocupants del vehicle.

·         Material per a l'estudi i el seguiment de la docència (papereria, impressions, fotocòpies i llibres, internet). S'haurà d'aportar els tiquets, en els quals ha de constar: data, concepte i import.

·         Ajuda per a allotjament en període lectiu. Aportar el mitjà de pagament on conste el concepte, import, data i la identitat de l'arrendatari i l'arrendador.

L'estudiantat haurà d'incorporar a la fitxa d'UACloud/Suport estudiants en el menú les meues gestions tota la documentació justificativa anterior.

Les causes de revocació d'aquestes ajudes són:

·         L'ocultació o el falsejament de dades.

·         Anul·lació de matrícula o trasllat d'expedient.

·         No destinar les ajudes anteriorment rebudes a la finalitat i el termini per a les quals van ser concedides.

·         No complir amb aquesta normativa.

Podran fer al·legacions a la resolució d'aquestes ajudes mitjançant una sol·licitud a través d'e-Administració dirigida al Vicerectorat d'Estudiants i Ocupabilitat en un termini de 7 dies hàbils comptadors des de la recepció del correu al qual s'al·ludeix en el punt 5.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11. Recursos

Contra aquesta convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03734 Sant Vicent del Raspeig - Alacant  
 Tel. 11 307 2342 - Fax 29 993 9628](https://www.google.es/maps/@62.269543,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12889&trk=tyah&trkInfo=tarId%5C1991142999850%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)